wannaphong/clean_thaiwikipedia huggingface dataset:
# เกาะปึจ
เกาะฮ์ปึจ หรือ เกาะเพชร  เป็นเกาะกลางแม่น้ำเกาะหนึ่งอยู่กลางสบน้ำสองสายคือแม่น้ำโขงกับแม่น้ำบาสัก ตั้งอยู่ในแขวงโตนเลบาสัก เขตจ็อมการ์มน กรุงพนมเปญ ประเทศกัมพูชา - Map of Chamkar Mon Section - Compare map to Google Maps view of Chamkar Mon District.

ในอดีตเกาะปึจมีบ้านเรือนตั้งอาศัยน้อยหลัง เพราะโดยมากเป็นพื้นที่สวน เมื่อ พ.ศ. 2543 เกาะปึจยังมีสภาพเป็นที่ลุ่มหนองน้ำhttp://philipperevelli.com/asie/diamond-island-future-ville-satellite-haut-de-gamme/ ต่อมามีการลงทุนจากประเทศจีนบนเกาะปึจ มีการขับไล่คนออกจากเกาะ แล้วแทนที่ด้วยโครงการก่อสร้างโรงเรียนนานาชาติ อาคารสำนักงาน อาคารชุด ห้องอยู่อาศัย ภัตตาคาร ที่ล้วนสร้างด้วยสถาปัตยกรรมแบบยุโรป รวมทั้งมีสื่งก่อสร้างคล้ายประตูชัย ของประเทศฝรั่งเศสด้วย มีย่านหนึ่งบนเกาะเรียกว่าเอลีเซ (Elysée) มีก่อสร้างที่ได้รับแรงบันดาลใจสถาปัตยกรรมในกรุงปารีสhttp://www.phnompenhpost.com/business/little-paris-comes-koh-pich และย่านอื่นของเกาะปึจก็มีการก่อสร้างตึกสูงใหม่ ๆhttp://www.phnompenhpost.com/real-estate/more-twin-towers-grace-phnom-penh-skyline ส่งผลให้ราคาอสังหาริมทรัพย์บนเกาะพุ่งสูงขึ้นอย่างรวดเร็ว และประชากรบนเกาะส่วนใหญ่เป็นชาวจีน

วันที่ 22 พฤศจิกายน พ.ศ. 2553 ตรงกับเทศกาลน้ำของกัมพูชา เกิดเหตุเหยียบกันตายบนสะพานข้ามเกาะปึจ ทำให้มีผู้เสียชีวิต 347 ราย และบาดเจ็บมากกว่า 700 คน จากเหตุการณ์นี้ ฮุน เซน นายกรัฐมนตรีกัมพูชากล่าวว่า เป็นโศกนาฏกรรมที่เลวร้ายที่สุดหลังสิ้นสุดยุคเขมรแดง

 ระเบียงภาพ
# การดับไฟป่า
การดับไฟป่า  เป็นกลยุทธ์การดับเพลิงที่ใช้ในการระงับไฟป่า ความพยายามในการดับเพลิงในพื้นที่ป่าต้องใช้เทคนิค, อุปกรณ์ และการฝึกที่แตกต่างกันจากไฟไหม้ตัวอาคารที่คุ้นเคยมากกว่าที่พบในพื้นที่ที่มีประชากร การทำงานร่วมกับอากาศยานการดับเพลิงทางอากาศ ทีมงานที่ได้รับการฝึกด้านไฟป่าเหล่านี้จะระงับเปลวไฟ, สร้างแนวกันไฟ และดับเปลวไฟ รวมถึงบริเวณที่มีความร้อนเพื่อปกป้องทรัพยากรและความเป็นป่าธรรมชาติ การดับไฟป่ายังกล่าวถึงประเด็นของพื้นที่รวมของที่ดินในสภาพธรรมชาติ–ในเมือง โดยพื้นที่ที่มีประชากรอยู่ติดกับพื้นที่ป่า

ในสหรัฐและประเทศอื่น ๆ การดับไฟป่ามุ่งเป้าไปที่การลดไฟ ซึ่งมีส่วนทำให้เกิดการสะสมของเชื้อเพลิง, เพิ่มความเสี่ยงต่อการเกิดเพลิงไหม้ขนาดใหญ่ และร้ายแรง

 ประวัติ 

 ออสเตรเลีย 
ไฟป่า หรือที่รู้จักในออสเตรเลียในชื่อบุชไฟเออร์ ได้มีส่วนอย่างมากในประเทศออสเตรเลียเนื่องจากสภาพแห้งแล้ง หน่วยงานดับเพลิงที่โดดเด่นซึ่งได้รับมอบหมายให้ดับไฟป่า ได้แก่ เอ็นพีดับเบิลยูเอส (หน่วยงานดับไฟป่าและอุทยานแห่งชาติ รัฐนิวเซาท์เวลส์), สำนักงานป้องกันอัคคีภัยในพื้นที่ห่างไกลของรัฐนิวเซาท์เวลส์, หน่วยบริการดับเพลิงเซาท์ออสเตรเลีย รวมถึงกระทรวงสิ่งแวดล้อม, ที่ดิน, แหล่งน้ำ และการวางแผน (DELWP) ของรัฐวิกทอเรีย ตลอดจนหน่วยดับเพลิงรัฐวิกทอเรีย
# มอริอาร์ตี้ผู้รักชาติ
มอริอาร์ตี้ผู้รักชาติ  หรือ Moriarty the Patriot เป็นซีรีส์มังงะญี่ปุ่นแนวรหัสคดี เขียนเรื่องโดยเรียวสูเกะ ทาเกอูจิ และวาดภาพโดยฮิการุ มิโยชิ ดัดแปลงจากนวนิยายชุด เชอร์ล็อก โฮมส์ ของอาร์เธอร์ โคนัน ดอยล์ เป็นเรื่องราวก่อนหน้าเนื้อเรื่องในนวนิยายเชอร์ล็อก โฮมส์ เกี่ยวกับวิลเลียม เจมส์ มอริอาร์ตี้ คู่ปรับของโฮมส์ ได้รับการดัดแปลงเป็นซีรีส์อนิเมะโทรทัศน์โดยสตูดิโอโปรดักชัน ไอ.จี ออกอากาศตั้งแต่เดือนตุลาคมถึงธันวาคม พ.ศ. 2563 ซีรีส์อนิเมะนี้แบ่งครึ่งออกอากาศ โดยครึ่งหลังออกอากาศตั้งแต่เดือนเมษายนถึงมิถุนายน พ.ศ. 2564

ตัวละครหลัก
 วิลเลียม เจมส์ มอริอาร์ตี้ (William James Moriarty) พี่คนรองในสามพี่น้องมอริอาร์ตี้ สมญานาม ไครม์ลอร์ด (Crime Lord)
 อัลเบิร์ต เจมส์ มอริอาร์ตี้ (Albert James Moriarty) พี่คนโตในสามพี่น้องมอริอาร์ตี้ เป็นนายทหารยศพันโทและมียศขุนนางเป็น เอิร์ลมอริอาร์ตี้
 ลูอิส เจมส์ มอริอาร์ตี้ (Louis James Moriarty) น้องคนเล็กในสามพี่น้องมอริอาร์ตี้
 เชอร์ล็อก โฮมส์ (Sherlock Holmes) นักสืบที่ปรึกษาของสกอตแลนด์ยาร์ด
 จอห์น เอช. วอตสัน (John H. Watson) นายแพทย์ทหารผ่านศึก เป็นเพื่อนร่วมชายคากับโฮมส์
# เขตจ็อมการ์มน
เขตจ็อมการ์มน (, "เขตสวนหม่อน") เป็นเขตหนึ่งของกรุงพนมเปญ ประเทศกัมพูชา มีพื้นที่ 6.9 ตารางกิโลเมตร มีประชากร 70,772 คน เดิมแบ่งเขตการปกครองเป็น 12 แขวง กับ 95 หมู่บ้านhttp://khmerization.blogspot.com/2013/12/new-districts-signed-into-being-by-pm.html ต่อมาได้แยกบางแขวงออกไปจัดตั้งเขตบึงเกงกัง เมื่อวันที่ 8 มกราคม พ.ศ. 2562 เขตจ็อมการ์มนจึงเหลือแขวงอยู่ 5 แขวง

เขตจ็อมการ์มนเป็นที่ตั้งของอาคารรัฐสภากัมพูชา เกาะปึจ และนาคาเวิลด์

 การแบ่งเขตการปกครอง 
 เลข ชื่อแขวง รหัสไปรษณีย์ 1 โตนเลบาสัก  12301 2 ตวลต็อมปวงที่ 1  12302 3 ตวลต็อมปวงที่ 2  12303 4 บึงตรอแบก  12304 5 พซาร์เดิม-ทเกียว  12305
# คาโซะ
คาโซะ  เป็นนครที่ตั้งอยู่ในจังหวัดไซตามะ ประเทศญี่ปุ่น ณ วันที่ 1 มกราคม 2021 นครแห่งนี้มีประชากรประมาณ 112,792 คน 48,213 ครัวเรือน ความหนาแน่นประชากร 850 คนต่อตารางกิโลเมตร มีพื้นที่ทั้งหมด  คาโซะมีชื่อเสียงไปทั่วญี่ปุ่นในเรื่องการประดิษฐ์โคอิโนะโบริ (ว่าวปลาคาร์ป), กีฬาเบสบอล, อุปกรณ์เค็นโด, และบะหมี่คาโซะอูดง

 ภูมิศาสตร์ 
คาโซะตั้งอยู่ทางตะวันออกเฉียงเหนือของจังหวัดไซตามะ มีพรมแดนติดกับจังหวัดกุมมะ จังหวัดโทจิงิ และจังหวัดอิบารากิ ตั้งอยู่บนที่ราบตะกอนน้ำพาของแม่น้ำวาตาราเซะและแม่น้ำโทเนะ ภูมิประเทศโดยทั่วไปเป็นที่ราบต่ำ

 เทศบาลข้างเคียง 

 จังหวัดไซตามะ
 เกียวดะ
 โคโนซุ
 คูกิ
 ฮานีว

 จังหวัดกุมมะ
 อิตากูระ
 จังหวัดโทจิงิ
 โทจิงิ
 จังหวัดอิบารากิ
 โคงะ

 ภูมิอากาศ 
คาโซะมีภูมิอากาศแบบอบอุ่นชื้น (Köppen Cfa) โดยมีฤดูร้อนที่อบอุ่นและฤดูหนาวที่อากาศเย็นสบายและมีหิมะตกเล็กน้อย อุณหภูมิเฉลี่ยต่อปีในคาโซะคือ 14.6 °C ปริมาณน้ำฝนเฉลี่ยต่อปีอยู่ที่ 1318 มิลลิเมตร โดยเดือนกันยายนเป็นเดือนที่ฝนตกชุกที่สุด อุณหภูมิจะสูงสุดโดยเฉลี่ยในเดือนสิงหาคมที่ประมาณ 26.7 °C และต่ำสุดในเดือนมกราคมที่ประมาณ 3.5 °CKazo climate data

 สถิติประชากร 
จากข้อมูลการสำรวจสำมะโนประชากรของญี่ปุ่นKazo population statistics จำนวนประชากรของคาโซะได้เพิ่มขึ้นอย่างช้า ๆ มาตั้งแต่ทศวรรษ 1980

 ประวัติศาสตร์ 
พื้นที่บริเวณคาโซะในปัจจุบันมีการตั้งถิ่นฐานมาตั้งแต่ยุคก่อนประวัติศาสตร์ และมีเนินสุสานหลายแห่งจากยุคโคฟุงกระจายอยู่ทั่วพื้นที่ ชื่อของ "คาโซะ" ปรากฏในเอกสารจากยุคนาระโดยบรรยายว่าอยู่ภายในแคว้นมูซาชิ ในยุคเอโดะ มีวัดพุทธโซงันจิซึ่งเป็นสถานที่แสวงบุญยอดนิยมจากเอโดะ

เมืองคาโซะก่อตั้งขึ้นภายในอำเภอคิตะไซตามะ จังหวัดไซตามะ ด้วยการจัดตั้งระบบเทศบาลสมัยใหม่เมื่อวันที่ 1 เมษายน 1889 ต่อมาวันที่ 3 พฤษภาคม 1954 คาโซะได้ผนวกรวมเมืองและหมู่บ้านที่อยู่ข้างเคียง ได้แก่ เมืองฟูโดโอกะ หมู่บ้านมิตสึมาตะ ไรฮะ โอกูวะ มิซูฟูกะ ฮิรากิกาวะ และชิดามิ และได้รับการยกฐานะเป็นนคร

เมื่อวันที่ 23 มีนาคม 2010 นครคาโซะได้ควบรวมเมืองคิไซ คิตากาวาเบะ และโอโตเนะ (ทั้งหมดอยู่ในอำเภอคิตะไซตามะ) ซึ่งถูกยุบไปอันเป็นผลมาจากการควบรวมเทศบาลครั้งนี้

 การปกครอง 
คาโซะมีการปกครองรูปแบบนายกเทศมนตรี–สภา โดยมีนายกเทศมนตรีที่มาจากการเลือกตั้งโดยตรง และมีสภาประเภทสภาเดี่ยวที่มีสมาชิกจำนวน 28 คน นครคาโซะเป็นเขตเลือกตั้งที่ให้สมาชิกสภาจังหวัดไซตามะจำนวน 3 คน ในแง่ของการเมืองระดับชาติ นครนี้เป็นส่วนหนึ่งของเขตเลือกตั้งที่ 12 ของจังหวัดไซตามะในการเลือกตั้งสภาผู้แทนราษฎรแห่งรัฐสภาญี่ปุ่น

 เศรษฐกิจ 
คาโซะเป็นที่ตั้งของสำนักงานใหญ่ของวาคอม บริษัทที่เป็นผู้ผลิตกราฟิกส์แท็บเล็ต

 การศึกษา 
 มหาวิทยาลัยนานาชาติเฮเซ 
 คาโซะมีโรงเรียนที่สังกัดเทศบาลนคร ได้แก่ โรงเรียนประถม 22 แห่ง โรงเรียนมัธยมต้น 8 แห่ง และโรงเรียนมัธยมปลายของรัฐ 1 แห่งที่ดำเนินการโดยคณะกรรมการการศึกษาจังหวัดไซตามะ นอกจากนี้ยังมีโรงเรียนมัธยมต้นเอกชน 1 แห่ง โรงเรียนมัธยมปลายเอกชน 2 แห่ง และโรงเรียนการศึกษาพิเศษสำหรับผู้พิการอีก 1 แห่ง

 การขนส่ง 
 รถไฟ 
 40px รถไฟโทบุ - สายอิเซซากิ
  -  
 40px รถไฟโทบุ - สายนิกโก
  - 

 ทางหลวง 
  – ทางแยกต่างระดับคาโซะ
 
 
 

 บุคคลที่มีชื่อเสียง 
 ยูตากะ ทานิยามะ  - นักคณิตศาสตร์
# ลอนดอนมิเธรียม
ลอนดอนมิเธรียม  หรือ วิหารมิทรัสที่วอลบรูค  เป็นมิเธรียม (คือวิหารโรมันของเทพเจ้าโรมันปริศนา มิทรัส (Mithras)) ยุคโรมันที่ขุดค้นพบบนถนนวอลบรูค ซิทีออฟลอนดอน ระหว่างการก่อสร้างอาคารหนึ่งในปี 1954 โบราณสถานทั้งหมดถูกขุดย้ายไปตั้งไว้ที่อื่นเพื่อหลีกทางให้กับการก่อสร้างอาคารใหม่บนพื้นที่ 

พื้นที่นี้ขุดค้นโดย ดับเบิลยู เอฟ กริมส์ ผู้อำนวยการมิวเซียมออฟลอนดอน และนักโบราณคดี ออเดรย์ วิลเลียมส์ ในปี 1954W. F. Grimes, in The Illustrated London News, 2, 9, and 16 October 1954. วิหารนี้คาดการณ์ว่าสร้างขึ้นในกลางคริสต์ศตวรรษที่สาม เพื่อบูชามิทรัสหรืออาจมีบูชาเทพเจ้าองค์อื่น ๆ ที่ทหารโรมันบูาร่วมด้วย จากนั้นในช่วงต้นศตวรรษที่สี่ได้เปลี่ยนไปบูชาบัคคัสเป็นหลักแทน ในบรรดาโบราณวัตถุที่ขุดค้นขึ้นมาพบบันทึกที่มีระบุชื่อของลอนดอนที่เก่าแก่ที่สุด ซึ่งมาจากปี AD 62 และ AD 70 ในชื่อลอนโดเนียม 

หลังการขุดค้น ได้มีการย้ายโบราณสถานทั้งหมดไปประกอบใหม่ในปี 1962 ในระดับถนน ห่างไปราว 100 เมตร การก่อสร้างโบราณสถานส่วนนี้ใหม่ถูกวิจารณ์อย่างหนักว่าไม่ถูกต้องและขัดต่อหลักการอนุรักษ์

ภายหลังการเปลี่ยนการใช้งานที่ดินไปจนกระทั่งบริษัทบลูมเบิร์กตัดสินใจสร้างสำนักงานภาคพื้นยุโรปขึ้นในปี 2010, จึงได้มีแนวคิดในการฟื้นฟูวิหารมิทรัสขึ้นมาใหม่ โดยอาศัยเอกสารหลักฐานเก่าและวัสดุเทียบเท่ามาทดแทนในการประกอบวิหารขึ้นมาใหม่ ในปัจจุบันเป็นนิทรรศการใน้ดินของอาคารซึ่งปัจจุบันชื่อบลูมเบิร์กสเปส
# ฟุตบอลหญิงทีมชาติญี่ปุ่นในฟุตบอลโลกหญิง
บทความนี้กล่าวถึง สถิติของฟุตบอลหญิงทีมชาติญี่ปุ่นในการแข่งขันฟุตบอลโลกหญิง

 สถิติ 
FIFA Women's World Cup recordHosts / YearResult* 1991  Group stage  3  0  0  3  0  12  −12 1995    4  1  0  3  2  8  −6 1999  Group stage  3  0  1  2  1  10  −9 2003  3  1  0  2  7  6  +1 2007  3  1  1  1  3  4  −1 2011  Champions  6  4  1  1  12  6  +6 2015  Runners-up  7  6  0  1  11  8  +3 2019  Round of 16  4  1  1  2  3  5  −2  2023TBDTotal  8/9  33  14  4  15  39  59  −20
*Draws include knockout matches decided on penalty kicks.

FIFA Women's World Cup historyYearRoundDateOpponentResultStadium 1991Group stage17 NovemberL 0–1New Plaza Stadium, Foshan19 NovemberL 0–821 NovemberL 0–3 1995Group stage5 JuneL 0–1Tingvallen, Karlstad7 JuneW 2–19 JuneL 0–2Arosvallen, Västerås13 JuneL 0–4Strömvallen, Gävle 1999Group stage19 JuneD 1–1Spartan Stadium, San Jose23 JuneL 0–5Civic Stadium, Portland26 JuneL 0–4Soldier Field, Chicago 2003Group stage20 SeptemberW 6–0Columbus Crew Stadium, Columbus24 SeptemberL 0–327 SeptemberL 1–3Gillette Stadium, Foxborough 2007Group stage11 SeptemberD 2–2Hongkou Stadium, Shanghai14 SeptemberW 1–017 SeptemberL 0–2Yellow Dragon Sports Center, Hangzhou 2011Group stage27 JuneW 2–1Ruhrstadion, Bochum1 JulyW 4–0BayArena, Leverkusen5 JulyL 0–2Impuls Arena, Augsburg9 JulyW 1–0Volkswagen-Arena, WolfsburgSemi-finals13 JulyW 3–1Commerzbank-Arena, FrankfurtFinal17 JulyD 2–2 (3–1 pen) 2015Group stage8 JuneW 1–0BC Place, Vancouver12 JuneW 2–116 JuneW 1–0Winnipeg Stadium, WinnipegRound of 1623 JuneW 2–1BC Place, Vancouver27 JuneW 1–0Commonwealth Stadium, EdmontonSemi-finals1 JulyW 2–1Final5 JulyL 2–5 BC Place, Vancouver 2019Group stage10 JuneD 0–0Parc des Princes, Paris14 JuneW 2–1Roazhon Park, Rennes19 JuneL 0–2Allianz Riviera, NiceRound of 1625 JuneL 1–2Roazhon Park, Rennes
# ฟุตบอลหญิงทีมชาติไทยในฟุตบอลโลกหญิง
บทความนี้กล่าวถึง สถิติของฟุตบอลหญิงทีมชาติไทยในการแข่งขันฟุตบอลโลกหญิง

 สถิติ 
สถิติฟุตบอลโลกหญิง รอบสุดท้ายสถิติรอบคัดเลือกปีประเทศเจ้าภาพผลการแข่งขันลำดับ1991  ไม่ผ่านรอบคัดเลือก31114101995 ไม่ได้เข้าร่วมไม่ได้เข้าร่วม1999 2003 ไม่ผ่านรอบคัดเลือก42026212007  41032262011  54021672015  รอบแบ่งกลุ่ม173102310750217132019  รอบแบ่งกลุ่ม243003120740319112023 ไม่ผ่านรอบคัดเลือก830516152027 การแข่งขันในอนาคตการแข่งขันในอนาคตรวมรอบแบ่งกลุ่ม2/96105430382011880103

การแข่งขันในฟุตบอลโลกหญิงแข่งขันครั้งแรก 4–0 ไทย  (7 มิถุนายน พ.ศ. 2558; ออตตาวา, ประเทศแคนาดา)ชนะสูงสุด 2–3 ไทย  (11 มิถุนายน พ.ศ. 2558; ออตตาวา, ประเทศแคนาดา)แพ้สูงสุด 13–0 ไทย  (11 มิถุนายน พ.ศ. 2562; แร็งส์, ประเทศฝรั่งเศส)

 โดยการแข่งขัน 
ประวัติในฟุตบอลโลกหญิงปีรอบวันที่คู่แข่งผลการแข่งขันสนามแข่ง 2015กลุ่มบี7 มิถุนายน4–0สนามกีฬาทีดีเพลส, ออตตาวา11 มิถุนายน2–315 มิถุนายน0–4สนามอินเวอร์เตอร์กรุป, วินนิเพก 2019กลุ่มเอฟ11 มิถุนายน13–0สนามกีฬาโอกุสต์-เดอโลน, แร็งส์16 มิถุนายน5–1อลิอันซ์ริวีเอรา, นิส20 มิถุนายน0–2รัวเซินปาร์ก, แรน

 โดยคู่แข่ง 
คู่แข่งแข่งชนะเสมอแพ้ได้เสียต่าง   1  0  0  1  0  4  -4   1  1  0  0  3  2  +1   1  0  0  1  0  4  -4   1  0  0  1  0  13  -13   1  0  0  1  1  5  -4   1  0  0  1  0  2  -2
# สตูดิโอไบด์
บริษัท สตูดิโอไบด์  เป็นสตูโอแอนิเมชันญี่ปุ่นที่ก่อตั้งในเดือนพฤศจิกายน พ.ศ. 2561 ในฐานะกิจการร่วมค้าโดยไวต์ฟอกซ์และ เอกเฟิร์ม

ประวัติ
บริษัทก่อตั้งในเดือนพฤศจิกายน พ.ศ. 2561 ในฐานะกิจการร่วมค้าระหว่างสตูดิโอแอนิเมชันไวต์ฟอกซ์ กับบริษัทอำนวยการผลิต วางแผน และจัดการเอกก์เฟิร์ม งานแรกของสตูดิโอคืออนิเมะเรื่อง หุ่นเชิดสังหารเฉพาะตอนที่ 22 และ 31 ส่วนผลงานแรกของบริษัทในฐานะสตูดิโอแอนิเมชันนำคืออนิเมะเรื่องเกิดชาตินี้พี่ต้องเทพ ซึ่งเปิดตัวในปี พ.ศ. 2564

ในวันที่ 31 มกราคม พ.ศ. 2564 ประธานเจ้าหน้าที่บริหารของเอกก์เฟิร์มและหัวหน้าผู้อำนวยการสร้างอนิเมะเกิดชาตินี้พี่ต้องเทพ โนบูฮิโระ โอซาวะ ได้กล่าวว่าเขาสร้างสตูดิโอผลิตใหม่เพื่อสร้างอนิเมะเรื่องเกิดชาตินี้พี่ต้องเทพโดยเฉพาะ ในเดือนตุลาคม พ.ศ. 2562 บริษัทอำนวยการผลิตเอกก์เฟิร์มอธิบายเกี่ยวกับการจัดตั้งสตูดิโอที่แยกออกมาจากสตูดิโอไวต์ฟอกซ์ที่มีอยู่แล้วนั้นว่าพวกเขา "ต้องการระบบที่ช่วยให้ดำเนินโครงการได้อย่างต่อเนื่อง ระยะยาว และเป็นระบบ" พวกเขาจึง "จะสามารถจดจ่อกับการสร้างเกิดชาตินี้พี่ต้องเทพ ได้มากขึ้น เอกก์เฟิร์มระบุว่า "สตูดิโอไบด์จะใช้เกิดชาตินี้พี่ต้องเทพ''เป็นดั่งฐานยิงจรวดสำหรับธุรกิจการผลิตแอนิเมชันเต็มรูปแบบ"

ผลงาน
ซีรีส์โทรทัศน์
 ชื่อเรื่อง โปรดิวเซอร์ ผู้กำกับ เขียนบท คาแรคเตอร์ดีไซน์ วันที่เริ่มต้นออกอากาศครั้งแรก วันที่สิ้นสุดการออกอากาศครั้งแรก จำนวนตอน หมายเหตุ อ้างอิงเกิดชาตินี้พี่ต้องเทพ ภาค 1โทชิยะ โอโตโมะมานาบุ โอกาโมโตะคาซึทากะ ซูกิยามะ10 มกราคม พ.ศ. 256421 มีนาคม พ.ศ. 256411 ดัดแปลงจากไลต์โนเวล เขียนโดยริฟูจิน นะ มาโงโนเตะ วาดภาพโดย ชิโรตากะ3 ตุลาคม พ.ศ. 256419 ธันวาคม พ.ศ. 256412อวสานพี่ชาย กลายเป็นพี่สาวชิงโง ฟูจิอิมิชิโกะ โยโกเตะเรียว อิมามูระ5 มกราคม พ.ศ. 256623 มีนาคม พ.ศ. 256612ดัดแปลงมาจาก มังงะ เขียนและวาดภาพโดยเนโกะโตฟุ สืบค้นเมื่อ October 2, 2022.เกิดชาตินี้พี่ต้องเทพ ภาค 2โคจิ โยเนดะฮิโรกิ ฮิราโนะ โทชิยะ โอโนะซานาเอะ ชิมาดะ 
โยชิโกะ ไซโตะ2 กรกฏาคม พ.ศ. 256624 กันยายน พ.ศ. 256613ภาคต่อของเกิดชาตินี้พี่ต้องเทพโทชิยะ โอโตโมะเรียวสุเกะ ชิบูย่า7 เมษายน พ.ศ. 256730 มิถุนายน พ.ศ. 256712บานสะพรั่งดั่งอสุราอายูมุ อุวาโนะคาซึยูกิ ฟุเดยาซุคู ไอเนะ8 มกราคม พ.ศ. 256826 มีนาคม พ.ศ. 256812ดัดแปลงมาจาก มังงะ เขียนโดยอายาโนะ ทาเคดะ วาดภาพโดยมุซชูเปิดโลกเพชรพลอยกับหนูน้อยรูริTBAชิงโง ฟูจิอิมิจิโกะ โยโกเตะมายุ ฟูจิอิ6 กรกฏาคม พ.ศ. 2568TBA12ดัดแปลงมาจาก มังงะ เขียนและวาดภาพโดย เคอิจิโระ ชิบูย่าเกิดชาตินี้พี่ต้องเทพ   ภาค 3TBATBATBATBATBATBATBAภาคต่อของเกิดชาตินี้พี่ต้องเทพ

 OVAs 
 ชื่อเรื่อง ผู้กำกับ วางจำหน่าย จำนวนตอน หมายเหตุ อ้างอิงเกิดชาตินี้พี่ต้องเทพ สเปเชี่ยลมานาบุ โอกาโมโตะ16 มีนาคม พ.ศ. 25651ดัดแปลงจากไลต์โนเวลเขียนโดยริฟูจิน นะ มาโงโนเตะ สืบค้นเมื่อ October 3, 2022

 ความร่วมมือด้านการผลิต 
+ปีฉายชื่อเรื่องสตูดิโอหลักหมายเหตุอ้างอิง2562หุ่นเชิดสังหารStudio VOLNตอนที่ 22 , 312566อิรุมะคุง ผจญในแดนปีศาจ! ภาคที่ 3Bandai Namco Picturesตอนที่ 2 , 9 , 172567เคโรโระ ขบวนการอ๊บอ๊บป่วนโลกBandai Namco Picturesโปรเจ็กต์อนิเมะครบรอบ 20 ปี

 โฆษณา 
 ปีฉาย ชื่อเรื่อง ผู้กำกับหมายเหตุ2563 - 2567Move to the Futureคาซึยะ ไออุระ

ทาคาโอะ อาบาชิรับผิดชอบ 8 ตอนจากทั้งหมด 9 ตอน ตอนที่ 1 และ 2 ผลิตร่วมกับ ROLL2 ได้รับรางวัลเหรียญทองในหมวดหมู่เนื้อหาต้นฉบับของ Kyoto Ani Monodzukuri AWARD 20242565VSPO! Shin Logo Animation PVโซเซ ซากากุจิ
อายุมุ อุวาโนะผลิตและวางจําหน่ายร่วมกับ Comic Market 101 ซึ่งจัดขึ้นในวันที่ 30 และ 31 ธันวาคม 2022
# ท่าอากาศยานอัลบัยฎออ์
อัลบัยฎออ์  เป็นท่าอากาศยานที่บริการเมืองอัลบัยฎออ์ ประเทศเยเมน
# บรรจงจิตต์ พัฒนาสันต์
บรรจงจิตต์ พัฒนาสันต์   นักร้องนักเรียนดาวรุ่งแห่งวงดนตรีสุนทราภรณ์ ผู้มีน้ำเสียงสดใสเป็นเอกลักษณ์

ประวัติ
บรรจงจิตต์ พัฒนาสันต์ เกิดเมื่อวันที่ 9 พฤษภาคม พ.ศ. 2494 ณ บ้านพักรถไฟ เขตดุสิต กรุงเทพมหานคร เป็นบุตรคนที่ 4 ในจำนวนพี่น้อง 8 คน บิดาชื่อนายแย้ม มารดาชื่อนางบุญจันทร์ พัฒนาสันต์ เริ่มเข้ารับการศึกษาที่โรงเรียนสรรพาวุธบำรุงโดยเป็นนักเรียนรุ่นแรกของโรงเรีนน หลังจากสำเร็จการศึกษาได้เข้าทำงานที่โรงพยาบาลจุฬาลงกรณ์ เมื่อปีพ.ศ.2512

เข้าสู่วงการ
ด้วยความที่ชื่นชอบในน้ำเสียงของมัณฑนา โมรากุลเป็นอย่างมากเธอจึงมาสมัครเป็นนักเรียนที่โรงเรียนสุนทราภรณ์การดนตรี เมื่อปี พ.ศ. 2513 และในปีถัดมาได้รับการคัดเลือกให้มาร้องเพลงทดสอบกับครูเอื้อ สุนทรสนานผู้อำนวยการโรงเรียน เธอได้เลือกร้องเพลงทางที่ต้องกลับ ของมัณฑนา โมรากุล ให้ครูเอื้อฟัง แต่ครูเอื้อได้เปลี่ยนแนวให้เธอมาร้องเพลงเร็ว ๆ ของนักร้องรุ่นพี่ เช่นสุปาณี พุกสมบุญศรีสุดา รัชตะวรรณ จันทนา โอบายวาทย์ แทน

หลังจากการร้องเพลงทดสอบกับครูเอื้อแล้ว บรรจงจิตต์ได้รับการคัดเลือกเข้ามาเป็นดาวรุ่งสุนทราภรณ์ชุดสุดท้าย รุ่นเดียวกับ จิตราภรณ์ บุญญขันธ์, พรศุลี วิชเวช และสุพรรณิกา ฉายาพรรณ และได้รับโอกาสให้บันทึกเสียงเพลงแรกชื่อพลงว่า ยามหทัยต้องมนต์ ตามด้วยเพลงในจังหวะเร็ว ๆ เช่น เพลงบุหลันลืมฟ้า,นัยน์ตาพราน,เหมือนหลิวลู่ลม,สายัณห์ฉันคอย,พรานสังคม,สุดแท้แต่วาสนา,สาวไร่ผัก,หอมดอกอะไรเอ่ย ร้องคู่ ถวัลย์ พุกาธร และอื่น ๆ

เจ็บป่วยและถึงแก่กรรม
บรรจงจิตต์ป่วยด้วยโรคหนังแข็ง ตั้งแต่ปี พ.ศ. 2531 เป็นต้นมา 

จนกระทั่งเดือนพฤศจิกายน พ.ศ. 2546 หลังจากกลับจากการร้องเพลงคอนเสิร์ตอนุสรณ์สถาน สุนทราภรณ์ ก็มีโรคแทรกซ้อนเกิดขึ้นคือน้ำท่วมปอด จนต้องพักรักษาตัวที่โรงพยาบาลวิชัยยุทธ จนกระทั่งเสียชีวิตลงด้วยอาการหัวใจล้มเหลว เมื่อวันที่ 7 มกราคม พ.ศ. 2548 เวลา 15.10 น. สิริรวมอายุได้ 52 ปี 7 เดือน 28 วัน
# สมชาย วิษณุวงศ์
พลเอก สมชาย วิษณุวงศ์ (เกิด 8 กันยายน พ.ศ. 2488) เป็นทหารและนักการเมืองชาวไทย อดีตสมาชิกสภาผู้แทนราษฎรจังหวัดกาญจนบุรี สังกัดพรรคพลังประชารัฐ ปัจจุบันสังกัดพรรคภูมิใจไทย

 ประวัติ 
สมชาย เกิดเมื่อวันที่ 8 กันยายน พ.ศ. 2488 สำเร็จการศึกษาจากโรงเรียนเตรียมทหาร รุ่นที่ 5ศึกคนกันเอง "กำนันเซี้ย" ชน "เสี่ยฮุก"จาก คมชัดลึก และโรงเรียนนายร้อยพระจุลจอมเกล้าสำนักงานเลขาธิการสภาผู้แทนราษฎร

 การทำงาน 
สมชาย เริ่มรับราชการทหารที่ศูนย์สงครามพิเศษ ลพบุรี เคยเป็นนายทหารประจำตัว พลเอก ชัยสิทธิ์ ชินวัตร จนได้รับแต่งตั้งในตำแหน่งสูงสุดคือ ที่ปรึกษาพิเศษสถาบันวิชาการป้องกันประเทศ กองบัญชาการกองทัพไทย และก่อนเกษียณจากราชการในปี 2548 เพื่อลงสมัครรับเลือกตั้งสมาชิกสภาผู้แทนราษฎรจังหวัดกาญจนบุรี ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 สังกัดพรรคไทยรักไทย และได้รับเลือกตั้งเป็นสมัยแรก ต่อมาได้รับเลือกตั้งต่อเนื่องในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 สังกัดพรรคพลังประชาชน และย้ายไปอยู่พรรคเพื่อไทย ภายหลังการยุบพรรคพลังประชาชน

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 ได้รับเลือกตั้งเป็น สส.สมัยที่ 3 ในนามพรรคเพื่อไทย ต่อมาย้ายไปสังกัดพรรคพลังประชารัฐ และได้รับเลือกตั้งเป็น สส.ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562

สมชาย ได้รับแต่งตั้งเป็นประธานคณะกรรมาธิการความมั่นคงแห่งรัฐ ในสภาผู้แทนราษฎรไทย ชุดที่ 24 และประธานคณะกรรมาธิการการทหารในสภาผู้แทนราษฎรไทย ชุดที่ 25กมธ.ทหารร่อนจม.เรียกด่วน'บิ๊กแดง-ผวจ.-แม่ทัพภาค 2'แจงเหตุกราดยิงโคราช และเป็นประธานคณะกรรมาธิการวิสามัญพิจารณาศึกษาหาแนวทางการแก้ไขปัญหาเกี่ยวกับการใช้กัญชา กัญชง และกระท่อมอย่างเป็นระบบประธานกรรมาธิการวิสามัญกัญชาฯ ร่วม 8 วิสาหกิจชุมชนกับ 8 รพ.สต.ที่กาญจนบุรี ปลูกกัญชาต้นแรกที่เมืองกาญจน์ ฝากประชาชนหากปลูกต้องศึกษาให้ดีก่อน ส่วนที่กัญชาเข้าไปอยู่ในตลาดหุ้นเป็นเรื่องที่ดี

นอกจากนั้น สมชาย ยังเป็นอดีตประธานกรรมการบริษัททีไอจีเอ จำกัด (TIGA Co., Ltd.) หรือเรียกโดยย่อว่า ไทก้า เป็นบริษัทตัวแทนลิขสิทธิ์ในประเทศไทย

 เครื่องราชอิสริยาภรณ์
# ลัทธิคาร์โก
ลัทธิคาร์โก  เป็นระบบความเชื่อมิลเลนาเรียนที่ซึ่งสาวกจะปฏิบัติพิธีการที่มีความเชื่อว่าจะนำมาซึ่งสังคมที่รุดหน้าทางเทคโนโลยีแล้วนำสินค้าและสิ่งของมาส่งให้ ลัทธิเหล่านี้ปรากฏอธิบายครั้งแรกในเมลาเนเซีย ภายหลังการติดต่อกับทหารชาวอเมริกันในระหว่างสงครามโลกครั้งที่สอง

วัฒนธรรมเกาะซึ่งโดดเดี่ยวและยังไม่เป็นอุตสาหกรรมพบทหารและสิน้คาเข้ามาในดินแดนเป็นจำนวนมาก ส่วนใหญ่ผ่านการปล่อยจากอากาศ หลังสงครามสิ้นสุด ทหารเดินทางจากไป ลัทธิคาร์โกก็ถือกำเนิดขึ้น โดยมีความพยายามในการจัดพิธีการเลียนแบบทหารที่ครั้งหนึ่งเคยเข้ามา มีการแต่งตัวเลียนแบบและใช้ โดยมีความเชื่อว่าการทำเช่นนี้จะทำให้ทหารและคาร์โกของพวกเขากลับมาอีก
# เลสลี กรีน
เลสลี วิลเลียม กรีน (6 กุมภาพันธ์ 1875 –  31 สิงหาคม 1908) เป็นสถาปนิกชาวอังกฤษ เขาเป็นที่รู้จักจากผลงานการออกแบบสถานีที่มีเอกลักษณ์ของระบบรถไฟใต้ดินลอนดอนในลอนดอนตอนกลางในช่วงทศวรรษแรกของศตวรรษที่ 20 ซึ่งมีลักษณะเด่นการตกแต่งภายนอกด้วยไฟอันซ์สีเลือดวัวและสถาปัตยกรรมแบบอาร์ทนูโวอังกฤษสมัยใหม่.

ชีวิตส่วนบุคคล
กรีนเกิดที่ไมเดอะเวล ลอนดอน เมื่อปี 1875 เป็นบุตรคนที่สองจากสี่ของสถาปนิกให้กับคราวน์เซอร์เวเยอร์ อาเธอร์ กรีน และภรรยา เอมิลี เขาเข้าศึกษาที่วิทยาดอเวอร์ และสถาบันศิลปะเซาธ์เคนซิงทัน
 
กรีนสมรสกับ Mildred Ethel Wildy (1879-1960) ในแคลพแฮมในเดือนเมษายน 1902 และในปี 1904 มีธิดาด้วยกันหนึ่งคน คือ Vera (1904-1995)

ผลงานสถานีรถไฟ

สายเบเคอร์ลู
 เอดจ์แวร์โรด 
 เกรทเซนทรอล - ต่อมาเปลี่ยนขื่ออป็นมารีลโบนในปี 1917 สิ่งก่อสร้างหลังเดิมถูกทำลายไประหว่างสงครามโลกครั้งที่สอง
 เบเคอร์สตรีท – รื้อถอนแล้ว
 เรเจินทส์พาร์ค 
 ออกซเฟิดเซอร์เคิส
 พิคะดิลีเซอร์เคิส – รื้อถอนแล้ว
 ทราเฟิลเกอร์สแควร์ - เปลี่ยนชื่อเป็นชาริงครอสส์ในปี 1915
 เอมบังค์เมินท์
 วอเทอร์ลู – สร้างใหม่ในทศวรรษ 1950s
 เคนนิงทันโรด – เปลี่ยนชื่อเป็นแลมเบธนอร์ธในในปี 1917
 เอเลฟันท์ & คัสเซิล

สายพิคะดิลี
 อาร์เซนอล – สร้างใหม่ในทศวรรษ 1930s
 ฮอลโลเวย์โรด
 คาเลดอเนียนโรด
 ยอร์คโรด – สถานีปิดทำการในปี 1932 แต่อาคารยังคงอยู่
 คิงส์ครอส – รื้อถอนแล้ว
 รัสเซิลสแควร์
 ฮอลบอร์น - รื้อถอนแล้ว
 สแตรนด์ – เปลี่ยนชื่อเป็น อาลด์วิทช์ ในปี 1915 สถานีปิดทำการในปี 1994 อาคารยังอยู่และมีการทำนุบำรุง
 คอเวินท์การ์เดิน
 เลสเทอร์สแควร์
 พิคะดิลีเซอร์เคิส - รื้อถอนแล้ว
 ดอเวอร์สตรีท – รื้อถอนแล้ว
 ดาวน์สตรีท – สถานีปิดทำการในปี 1932 อาคารยังคงอยู่
 ไฮด์พาร์คคอร์เนอร์ – เลิกใช้เป็นทางเข้าสถานีในปี 2010
 ไนทสบริดจ์ 
 บอรมพ์ทันโรด – ส่วนใหญ่รื้อถอนหมดแล้ว
 เซาธ์เคนซิงทัน 
 เกลาส์เทอร์โรด

สายนอร์เธิร์น
 ไฮเกท - รื้อถอนแล้ว
 ทัฟเนิลพาร์ค
 เคนทิชทาวน์
 เซาธ์เคนทิชทาวน์ – สถานีปิดบริการในปี 1924 อาคารยังคงอยู่
 กอลเดอส์กรีน
 ฮัมพสเตท 
 เบลไซด์พาร์ค
 ชอล์คฟาร์ม
 คามเดินทาวน์
 มอร์นิงทันเครสเซินท์
 ยิวสทัน – รอการรื้อถอน
 ยิวสทันโรด – เปลี่ยนชื่อเป็น วอร์เรนสตรีท ในปี  1908, สร้างใหม่ในปี 1933.
 ทอทเทินแฮมโรด – เปลี่ยนชื่อเป็น กูดจ์สตรีทในปี 1908
 ออกซเฟิดสตรีท – เปลี่ยนชื่อเป็น ทอทเทินแฮมคอร์ทโรด ในปี 1908 
 เลสเทอร์สแควร์
 ชาริงครอส
# วัดหงษ์ทอง (จังหวัดฉะเชิงเทรา)
วัดหงษ์ทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสองคลอง อำเภอบางปะกง จังหวัดฉะเชิงเทรา ที่ดินตั้งวัดมีเนื้อที่ 21 ไร่ 80 ตารางวา

วัดหงษ์ทอง หรือชาวบ้านเรียก วัดกลางน้ำ ตั้งเมื่อวันที่ 13 กันยายน พ.ศ. 2526 ได้รับพระราชทานวิสุงคามสีมาเมื่อวันที่ 12 กันยายน พ.ศ. 2529 เขตวิสุงคามสีมากว้าง 20 เมตร ยาว 32 เมตร ภายในวัดได้ก่อสร้างศูนย์พัฒนาจิต ศาลาปฏิบัติธรรมกรรมฐาน ศรนิลอนุสรณ์ ตั้งยื่นไปในทะเล มีการสร้างเจดีย์ที่บรรจุพระธาตุในทะเลใช้ชื่อว่า พระธาตุคงคามหาเจดีย์ปรีชาประภากรณ์ปราชญ์ศรนิลอนุสรณ์ ซึ่งบรรจุพระธาตุอรหันต์ในทะเลเป็นแห่งแรกของโลก ภายในองค์พระเจดีย์ ชั้นล่างประดิษฐานหลวงพ่อโสธร ส่วนชั้นที่สองประดิษฐานหุ่นขี้ผึ้งรูปเหมือนจริงของพระมงคลเทพมุนี (สด จนฺทสโร) แห่งวัดปากน้ำ ภาษีเจริญ ชั้นนี้ยังประดิษฐาน พระพุทธมหามณีรัตนปฏิมากร หรือ พระแก้วมรกตองค์จำลอง ชั้นบนสุดนั้นเป็นที่บรรจุพระอรหันต์ธาตุไว้ในเจดีย์สีทอง ทุกชั้นมีภาพจิตรกรรมฝาผนังแสดงเรื่องราว พุทธประวัติ ภาพวาดของพระมหากษัตริย์ตั้งแต่อดีตจนถึงรัชกาลปัจจุบัน รวมทั้งพระบรมวงศานุวงศ์ วัดมีกุฏิหลวงปู่ ด้านบนมีเจดีย์สีทองขนาดย่อมอยู่

จุดเด่นของวัด คือ อุโบสถกลางทะเล ภายในมีพระประธานสีทองและมีจิตรกรรมฝาผนังเป็นเรื่องราวพุทธประวัติ ด้านหลังอุโบสถมีรูปหล่อเสด็จเตี่ยหรือพระเจ้าบรมวงศ์เธอ กรมหลวงชุมพรเขตอุดมศักดิ์ นอกจากนี้แล้วที่วัดหงษ์ทองแห่งนี้ ยังมีสิ่งศักดิ์สิทธิ์ เช่น ไอ้ไข่ เด็กวัดเจดีย์, หลวงพ่อโต, ศาลพ่อปู่ชีวกโกมารภัจจ์, พระแม่คงคา เป็นอาทิ

ในช่วงต้นเดือนเมษายนของทุกปีจะเปิดโอกาสให้พุทธศาสนิกชนมาบวชเนกขัมมะ (ชีพราหมณ์)
# วัดหงษ์ปทุมาวาส
วัดหงษ์ปทุมาวาส เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำเจ้าพระยา ในตำบลบางปรอก อำเภอเมืองปทุมธานี จังหวัดปทุมธานี เป็นวัดได้รับรางวัลชนะเลิศโครงการอนุรักษ์พันธุ์ปลาหน้าวัดด้วยความที่มีพันธุ์ปลาต่าง ๆ มากมาย ไม่ว่าจะเป็นปลาสวาย ปลาเทโพ ปลาแรด ปลาตะเพียน และปลาอื่นอีกหลายชนิด มีที่ดินที่ตั้งวัดเนื้อที่ 12 ไร่ 1 งาน 52 ตารางวา 

วัดหงษ์ปทุมาวาสหรือ วัดมอญ สร้างขึ้นเมื่อ พ.ศ. 2317 โดยชาวมอญที่อพยพหนีพม่ามาไทยในสมัยพระเจ้ากรุงธนบุรี เดิมมีชื่อว่า วัดหงษา จนกระทั่งใน พ.ศ. 2485 จึงเปลี่ยนชื่อมาเป็น "วัดหงษ์ปทุมาวาส" ได้รับพระราชทานวิสุงคามสีมาเมื่อวันที่ 30 ธันวาคม พ.ศ. 2524 เขตวิสุงคามสีมากว้าง 40 เมตร ยาว 60 เมตร และได้ดำเนินการผูกพัทธสีมาเมื่อวันที่ 10 เมษายน พ.ศ. 2525

ภายในบริเวณวัดปรากฏสัญลักษณ์ของชนชาวมอญ คือ เสาหงส์และตัวหงส์บนยอดเสา มีเจดีย์ทรงมอญซึ่งเป็นเจดีย์ที่จำลองแบบมาจากเจดีย์จิตตะกอง ในอุโบสถมีพระพุทธชินราชจำลองและพระประธานจากอุโบสถหลังเก่าเป็นพระประธาน ในวิหารมีรูปหล่อพระพุทธชินราช หลวงพ่อโสธร หลวงพ่อวัดเขาตะเครา สมเด็จพระพุฒาจารย์ (โต พฺรหฺมรํสี) หลวงปู่เฒ่า และมีศาลาการเปรียญประดับด้วยไม้แกะสลักสวยงาม
# วัดโสภาราม (จังหวัดปทุมธานี)
วัดโสภาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางปรอก อำเภอเมืองปทุมธานี จังหวัดปทุมธานี มีที่ดินตั้งวัดเนื้อที่ 9 ไร่ 3 งาน 83 ตารางวา 

วัดโสภารามสร้างขึ้นเมื่อ พ.ศ. 2360 ได้รับพระราชทานวิสุงคามสีมาเมื่อวันที่ 25 กรกฎาคม พ.ศ. 2456 เขตวิสุงคามสีมากว้าง 8 เมตร ยาว 12 เมตร ด้านการศึกษา ทางวัดได้เปิดการเรียนสอนพระปริยัติธรรมมาตั้งแต่ พ.ศ. 2508 ภายในวัดมีอาคารเสนาสนะต่าง ๆ ได้แก่ อุโบสถ สร้างเมื่อ พ.ศ. 2514 กุฏิสงฆ์ เป็นอาคารคอนกรีตจำนวน 8 หลัง และหอสวดมนต์ 

เดิมวัดโสภารามมีประเพณีสรงน้ำพระในวันสงกรานต์ โดยนำรางน้ำมาให้ประชาชนที่มาร่วมงานได้สรงน้ำให้พระ แต่ในปัจจุบันทางวัดไม่ได้นำรางน้ำมาใช้แล้ว ทางวัดได้เก็บรางน้ำไว้และให้ผู้มาร่วมงานเข้าไปรดน้ำบนมือของพระสงฆ์แทนการสรงน้ำอย่างในอดีต

รายนามเจ้าอาวาส
 พระอธิการจำปา
 พระครูโสภณพิทักษ์
 พระครูสุตปทุมารักษ์ (นิพนธ์ นิปโก)